Jikok awak nio tau parusahaan marugi atau indak, awak bisa mancaliak di laporan labo rugi. Jikok angko rugi labiah gadang di bandiang untuang artinyo parusahaan sadang marugi. Karano laporan labo rugi adolah salah ciek laporan kauangan nan mancaliakan rincian pandapekan, pangaluaan, sarato labo atau karugian yang dihasilkan parusahaandalam pariode atau waktu tatantu. Di dalam laporan ko tadapek pulo biaya operasional. Jikok alah mancaliak laporan labo rugi ko, awak bisa tabantu untuak manganalisa dan maabiak kaputusan untuak maso mandatang. Laporan labo rugi ko akan manjadi tolak ukua dan pambalajaran sahinggo parusahaan dapek malakuan kinerja nan labiah ancak atau elokdi maso depan.


Skydiving yang dalam bahaso Indonesia diartikan terjun payuang adalah kegiatan olahraga di udaro yang dilakukan dengan caro lepas landas dari pesawat ketek, setelah manantuan ketinggian para atlet terjun payuang harus malompek dari ketinggian tasabuik. Parasut yang disimpan di pungguang akan mangambang saat terjun, dengan caro menarik tuas pado parasut itu. Jumlah parasut yang dubutuhkan sebanyak duo, adapun ciek lain untuak cadangan kalau ado masalah samo parasut utamo. Zaman dulu terjun payung acok dilakukan dalam kegiatan operasi militer. Pado tahun 1950, terjun payung muali diakui di dunia sebagai cabang olahraga udaro serta bisa digunoan sebagai sarana rekreasi bagi yang menyukoi tantangan.


Ambo punyo kawan dakek yang suko main Futsal. Katiko inyo ado pertandingan ambo salalu mandukuang dan manonton pertandingan inyo. Futsal tadiri dari duo regu agak samo jo awak main bola kaki. Cuman iko arenanyo labiah ketek bak itu juo jo gawang nyo. Kawan dakek ambo ko sabana urang yang setia. Ado kato-kato yang pernah inyo kecek an. Kato-kato nyo adolah "indak ado laki-laki sihaik dan normal yang manolak ajakan futsal". Untuak itu kalau kalian nan laki-laki, kalau diajak main futsal ikuik se lah kalau indak ado karajo lain. Main futsal juo mambuek awak sihaik, daripado antok-antok se atau cuman main game saharian panuah didalam kamar.


Sebagai makhluk sosial alah saharusnyo awak manjalaninyo jo hubungan nan elok. Awak juo paralu dakek jo tetanggo awak tanpa pambedaan. Kahiduik an batatanggo berarti memang satiok hari awak akan mancaliak rumah inyo dakek juo dan tacaliak taruih. Barikuik ado langkah nan elok awak ikuik an untuak manjadi tatanggo nan elok. Patamo jan buek karibuik an dengan manggadangkan lagu apolai malam-malam, kaduo indak babuek buruak ka tatanggo, katigo manjadi urang yang ramah ka tatanggo, siap tu awak juo paralu tau namo inyo jan kareno sibuk awak indak tau tatanggo awak nan ma, kalau maadoan acara jan lupo maajak tetanggo awak untuak membersamai.


Untuak nan nio marenov dapur rumah bisa mangganti parabitan nyo pulo. Kalau nio dapur nan labiah modern bisa mangganti kompor lamo ka jenis kompor gas tanam. Kompor gas tanam biasonyo punyo model nan labiah modern dan dapek manyatu jo meja dapur atau kitchen set rumah. Model kompor tanam tabuek dari kaco nan mangkilek sehingga bisa mambuek dapur nampak labiah elegan. Jenis kompor gas ko ado beberapa model, yaitu nan 2 tungku, 3 tungku, dan 4 tungku. Bahkan, ado jenis kompor tanam nan alah langkok samo oven dan pamanggang di bagian bawahnyo. Cuman karno kompor alah manyatu jo meja jadi ndak bisa dipindah-pindah lai, jadi pastian lataknyo sasuai jo nan wak inginkan.


Malantunkan ayat suci Al-Quran sabalum sholat adolah kegiatan nan rancak. Namun bagaimano anggapan manganai urang nan manggunokan kaset sabagai pangingek dakeknyo waktu sholat. Hal iko memang alah acok tajadi dari dulu. Namun, sabaiknyo lantunan ayat suci Al-Qur'an tasabuik indak dikumandang mamakai pangareh suaro dengan durasi nan lamo atau talalu capek untuak mamulainyo. Hal iko dikaranokan, dalam lingkungan bermasyarakat indak hanyo ado urang nan manganut agamo islam sahinggo aktivitasnyo indak hanyo salalu tentang agamo islam. Mambarikan ketenangan bagi panganut agamo lain pun haruih dibarikan sahinggo inyo indak maraso tarasing. Mamuta pengajian manggunokan pangareh suaro hendaklah dilakukan katiko waktu sholat akan ka tibo sahinggo urang nan mandanganyo langsuang basiap-siap untuak pai


Bagi artis atau public figure, badan yang ideal tu sangaik dibutuhan, apolagi di korea selatan. Kalau di Indonesia masih banyak juolah artis yang indak talalu mamantiangan badannyo. Tapi kalau di korea, standar kacantikan urang tu tinggi bana bana ko a, sahinggo urang tu nio samaksimal mungkin, baiak itu badan ataupun mungkonyo. Kalau mungkonyo, bagi yang indak talahia kurang gadih, di operasi plastic walaupun indak sadonyo. Sadangkan untuak tubuhnyo urang tu diet dan ba olahraga. Diet urang tu indak main-main lo do, manuruik den manyiso diri. Tapi olahraga urang tu dapek lah wak tiru, kayak mangetekan atau marampingan pinggang, mangaciakan langan dan paho.


Teh es tu salah satu minuman nan paliang banyak disukoi. Satiok awak pai ka restoran atau tampek makan pasti ado menu teh es ko. Teh es ko biasonyo diagiah gulo, kalau ndak diagiah gulo ndak sero se rasonyo. Tapi nan paralu awak tau kalau sabananyo sagaleh teh es nan pakai gulo ko ko manganduang 25 gram gulo dan asam oksalat nan bisa buek awak sakik batu ginjal. Tantu babahayo bana untuak awak sabananyo. Jadi, kok dapek mulai kini ndak usah lah konsumsi teh es ko pakai gulo, kok dapek ganti se jo teh tawa. Aia putiah apo lai. Labiah ancak bana.


Dulu ambo katiko ketek sakolah SMP kelas duo ado pelajaran olahraga main voli. Babarpo kawan nan batino pandai bamain bola voli dan sabagian banyak indak pandai samo sakali tamasuak ambo. Waktu itu ambo talambek tibo untuak pamasanan karano baru salasai manamui kapala sakolah untuak mangecek an babagai program OSIS. Jadi katiko ambo masuak lapangan, sado kawan-kawan alah siap-siao untuak materi. Ambo disuruah untuak pamanasan, tapi karano nak capek jadi babarpo pamanasan ambo lewati untuak nak mandangan arahan guru olahraga. Katiko nio mulai bamain, waktu itu materinyo service atas nan manggunoan talapk tangan. Pas ambo mancubo jadi salah tangan nan mangakibatkan pagalangan tangan ambo bageser dan sampai kini indak bisa ka bantuak normal.


Caviar adolah makanan nan tabuek dari talua ikan tatantu. Pado umumnyo ikan sturgeon nan alah diproses jo digarami. Di pasaran, makanan iko dikenal sabagai makanan mewah. harago caviar dipakiroan sakitar Rp. 1.549.000 sampai Rp.3.484.000 harago tasabuik biasonyo dijua dalam ukuaan 30 gram. Manuruik urang nan alah pernah mamaknnyo, walalupun maha caviar ko mamiliaki cito raso nan sngaik lamak. Caviar kualitas tatinggi dipanen saaik ikan sturgeon batino siap untuak batalua. Tu, saaik barado di alam bebas, ikan sturgeon nan ka batalua biasonyo pindah dari aia asin ka anak sungai. Di siko saaiknyo di tangkok. Samantaro itu, ikan sturgeon batino nan ado di pataranakan biasonyo dipantau manggunoan masin khusus untuak mancari tahu bilo taluanyo siap dipanen.


Indonesia mamiliki banyak tarian khas daerah. Mulai dari Sabang sampai Merauke. Tari Reog Ponorogo adolah tarian khas daerah Jawa Timur. Tarian ko banyak nan mahubuang-hubuangkan nyo jo hal-hal mistik. Beberapa tokoh nan ado di tarian ko antaro lain ado Jathil, Warok, Barongan (Dadak Merak), Klono Sewandono, dan Bujang Ganong (Ganongan). Nan paralu awak tau adolah Tarian Reog ko bukan hanyo sekedar tarian. Di satiok simbol nan ado di tarian ko mamiliki masiang-masiang arti dan makna. Antaro lain budi pekerti mulia disimbolkan jo buruang merak, keberanian mambela kebenaran dilambangkan jo harimau, patriotisme dilambangkan jo Tari Jathil, optimisme oleh Tari Pujangganong, dan kepemimpinan dari Tari Sewandana.


Rumah adaik yang banyak ditamui di daerah Situbondo, Jawa Timur. Sakileh rumah adaik ko mirip jo rumah adaik Jawa Tangah yang babantuak limasan jo dara gepak. Umumnyo kayu yang digunoan adolah kayu jati murni, karena dianggap punyo kakuatan labiah dan daya tahannyo cukuik lamo. Pintu utamonyo punyo hiasan-hiasan ancak di ateh yang biaso disabuik  jo makara atau seluru gulung. Makara biaso digunoan untuak sebagai gerbang masuak sebelum ka ruang tamu. Banyak bana keunikan dari rumah adaik tradisional yang ado di Indonesia, salah satunyo rumah adaik joglo barusan, marilah awak salalu mancintoi sagalo kabaragaman budaya awak. Melestarika jo mempertahankan rumah adaik juo sabagai bantuak cerminan bangsa yang cinto akan budaya Indonesia.


Push-Up adolah salah satu olahraga ringan yang bisa awak lakuan dari rumah se. Gerakan push-up yang batua tu memang cukuik sulik bagi awak nan baru patamo malakuannyo. Push up adolah jenis olahraga yang bisa manguek an otoik biseps maupun triseps. Posisi awal awak ko tangkurek dan awak push ka bawah dan ateh. Barikuik disabuik an langkah-langkahnyo untuak kalian nan nio olahraga dari rumah se. Patamo posisikan tubuh awak talungkup, taruih tu kaduo tangan diposisikan luruih dan batumpu jo lantai, siap tu kaduo kaki luruihan dan rapek jo ujuang jari kaki batumpua ka lantai dan tarakhir lakuan gerakan turun dan naiak. Sakironyo  seperti itulah caro awak nio push up.


Mandaki gunuang banyak disukoi urang juo kini. Katiko awak mandaki gunuang kalau masiah di saparampek atau satangah jalan biasonyo masih ado juo nan bajualan. Cuman kalau alah indak ado lai urang nan bajualan, tantu awak harus punyo persediaan surang untuak batahan hiduik. Kareno indak mungkin urang indak makan ataupun minum. Apolai awak mandaki tu paralu tanago yang gadang. Hati-hati juo kalau makanan awak katiko malam hari tacium dek babi gunuang. Oleh kareno itu ado juo biasonyo nan indak mambuliahan mambaok makanan yang amih bana. Ciri-ciri babi gunuang tu, inyo gadang, warnonyo galok bahkan hitam, punyo gigi nan tajam, labiah seram bantuaknyo, jalannyo capek. Pokoknyo awak juo paralu bahati-hati.


Pernah punyo pengalaman nan sangat mangecewakan di salah satu hotel bintang 2. Mulai dari awal check in sampai check out pelayanannyo kurang ramah. Muko urang resepsionis kan biasonyo ramah, tapi ko manyambok se. Suasana di hotel mamakak dan sangat gaduah. Ado suaro pegawainyo nan bagarah-garah di lua kamar. Galak-galak. Sangat mambuek ndak nyaman. Alun lo kamar nyo lai. Ba baun lambok. Lai ado jendela tapi ndak bisa dibuka. Warna aleh kasuanyo lah kusam. Ndak wangi. Kamar mandipun lah bakarak-karak dindiangnyo. Abis tu nan mambuek jijoknyo tu salain baun lanyah lo. Pokoknyo kurang bana lah hotel ko. Memang haragonyo murah. 75 ribu per malam. Tapi ndak giko-giko bana lah.


Pengalaman acara randang 9 di puncak marupokan pengalaman paliang berkesan, Karano salamo disinan acaranyo sangaiklah manyanangan. apolai dibagian dapuanyo. disinan sadoalahnyo tertata dengan rapi, suasananyo sangaik harmonis. Walaupun baitu bukannyo ndak mungkin tajadi konflik karano peserta dari acara tu ado sekitar 150 urang sedangkan anggota dapuanyo cuma 6 urang. Tapi salamo itu masih bisa ditangani samo-samo dan tetap kondusif liak. kamipun 3 hari 3 malam mamasak karano acaranyo balangsuang salamo itu. dari makanan barek, camilan, gorengan sampai minuman pun kami sadioan untuak sadoalah nan ado diacara tu. Dibagian konsumi pun alah disadoan mie goreang samo mie abuih untuak disantap katiko ado nan nio mie katiko malam hari.


Lari pagi bisa manjadi olahraga untuak manyambuik hari dengan labiah basumangek. Lari pagi eloknyo dilakukan katiko saat jago lalok. Karano efeknyo akan membantu tubuh dalam membakar kalori lebih banyak sapanjang hari. Kemudian banyak studi manunjuakan bahwasonyo lari pagi mampu maningkekan kualitas lalok menjadi lebih baik. Seperti dalam jurnal Vascular Helath and Risk Management, tim peneliti menemukan bahwa lari pagi berkontribusi labiah banyak untuak mambuek lalok lebih nyenyak dibandiang olahraga sore atau malam hari. Selain itu, studi dari Sleep Medicine 2017, olahraga pagi elok untuak maningkekan kualitas lalok. Terutamo untuak urang-urang yang mengalami insomnia atau kesulitan lalok akan bisa lalok lebih awal dari sabalumnyo.


Indonesia mamiliki banyak lagu daerah dengan manggunokan lirik bahaso daerahnyo masiang-masiang. Dari satiok lagu daerah nan ado, banyak lagu-lagu daerah tu nan manganduang arti dan makna nan sangat mendalam. Ndak saketek lo dari lagu-lagu daerah nan mamiliki pasan moral dari satiok lirik lagunyo. Kekurangan awak salamo ko, awak hanyo mahafal lirik lagunyo se tanpa tau arti dari lagu tu. Mulai dari kini ndak ado salahnyo untuak awak mengetahui arti dari lirik lagu-lagu daerah nan awak tau sahinggo makna nan disampaikan dalam lirik tu bisa awak ambiak pelajarannyo dan bisa awak terapkan dalam kehidupan sehari-hari. Jan sampai ndak ado lo beda awak jo anak ketek nan hanyo sekedar manyanyi-nyanyi se tanpa tau arti lagunyo.


Heru sangaik suko baolahraga. Biasonyo 3 kali dalam saminggu Heru akan pai fitness ka gym. Namun balakangan iko, Heru sadang banyak karajo di kantuanyo dan acok lembur. Akhianyo untuak mangganti fitnes nan biaso dilakukannyo, Heru sabanyak 2 kali saminggu naiak sapeda ka kantuanyo. Sapeda adolah olahraga ringan nan mudah untuak dilakukan. Itulah alasa Heru naiak sapeda ka kantuanyo. Salain itu, Heru pun biasonyo sabalum barangkek karajo baputa-puta labiah dulu di komplek rumahnyo. Heru bapikia kalau naiak sapeda sacaro rutin dapek manjago kaadaan fisiknyo samo jo katiko inyo fitness di gym. Salain itu basapeda marupokan olahraga nan indak mambutuahkan banyak alat.


Panggunoan transportasi umum untuak pai bakarajo, wisata, ataupun kegiatan sahari-hari dapek mambantu pemerintah untuak mangatasi kemacetan. Transportasi nan banyak digunoan katiko hari libur ka tampek wisata yaitu kendaraan pribadi. Hal iko banyak mambuek jalan macet parah nan mambuek perjalanan mambutuahan waktu nan labiah lamo dari waktu nan diparoluan biasonyo. Panggunoan transportasi umum untuak pai bawisata dapek manurunkan jumlah kendaraan dijalan sahinggo dapek mengatasi kemacetan. Manuruik Kemenhub tingkek penggunaan transportasi umum di Kawasan Strategis Pariwisata Nasional masih randah. Padahal ditampek wisata masih banyak manyadioan angkutan umum sabagai sarana dan prasarana untuak bakunjuang ka tampek wisata. Hal ikolah nan manjadi perhatian pemerintah daerah untuak mengatasi permasalahan kemacetan ko.


Sala lauak adolah makanan gorengan  khas Pariaman, Sumatera barat nan babahan dasar tapuang bareh bawarna kuniang kacoklatan karano mampunyoi campura bahan nan barasa dari kunyik. makanan ko babantuak bola, mirip conro di jawa barat. Namo lain dari sala lauak ko adolah sala bulek (gorengan bulek). Sala lauak biasonyo dijadian kudapan tanpo makanan pandampiang apo pun atau dapek juo dijadian sabagai pandampiang makanan khas minangkabau lainnyo saparti lontong sayua, soto atau sate khas Pariaman. Sala lauak ko tadapek duo jenis sala lauak, yaitu sala lauak lunak jo sala lauak kareh. sala lauak lunak biasonyo babahan dasar ikan stuhuak sadangkan sala lauak nan kareh biasonyo manggunoan bahan dasar ikan teri.


Salain mampunyoi nasi padang, Sumatera Barat mampunyoi babagai jenis makanan nan rasonyo ndak kalah lamak. Ado satu kuliner khas Sumatera Barat nan kadang salah disangko sabagai nasi padang dek urang awam, yaitu nasi kapau. Nasi kapau adolah kuliner khas dari Kapau Kabupaten Agam Sumatera Barat. Nasi kapau pado dasarnyo mirip-mirip jo nasi padang. Kaduo makanan itu manawarkan nasi dengan babagai macam pilihan lauak khas Minangkabau. Salain itu kaduonyo pun manggunokan sayua dan gulai-gulai sabagai panambah raso. Namun ado hal nan mambedakan nasi kapau dan nasi padang, yaitu gulai kapau. Gulai kapau adolah gulai khas Kapau dan hanyo bisa ditamukan di nasi kapau. Gulai kapau sabananyo mirip-mirip jo gulai cubadak. Hal nan mambedakan kaduonyo adolah gulai kapau manggunokan tambahan lobak sabagai isian gulainyo.


Pengalaman liburan nan paliang bakasan untuak ambo adolah katiko ambo pai mangunjuangi Pulau Untuang Jawa. Ambo mangunjuangi Pulau Untuang Jawa pado tahun 2012. Saat itu ambo masih barumua 12 tahun. Sabananyo di Pulau Untuang Jawa ambo indak malakukan apo-apo. Ambo hanyo main aia di tapi lauik, itu pun hanyo di bagian nan dangkanyo sajo. Namun karano itu adolah pangalaman ambo manyubarang lauik naiak kapa ketek itu telah manjadi pengalaman liburan nan ndak bisa ambo lupokan. Ambo masih ingek baa takuiknyo ambo katiko sampan nan ambo naiki goyang-goyang karano ombak di lauik. Dan ambo masih ingek juo topi ambo nan tabang ka lauik karano angin nan kancang. Pokoknyo katiko itu ambo maraso sangaik sanang dan pengalaman itu ndak akan bisa ambo lupokan sampai kapan pun.


Lisa saat iko sadang baada di salah ciek gym dakek tampek tinggalnya.  Lisa marupakan urang nan sangek peduli tahadap kesehatannyo sahinggo inyo malakukan olahraga dengan taratur dan pergi ka gym untuak manggunakan alat-alat nan ado dalam gym tasabuik. Bisa sering manggunakan treadmill untuak penunjang olahraganya.  Lisa  marupakan pekerja kantoran sahinggo inyo akan jarang untuak malakukan aktivitas seperti bajalan ataupun balari. Mako dari itu Lisa manggunakan Treadmill sabagai alek partamo dan nan paling sering inyo gunakan katiko inyo bakunjung ka gym. Satelah malakukan olahraga sakitar 15 menit di atas treadmill inyo pun bapindah ka alat-alat lainnyo seperti angkat beban maupun kardio. Alat-alat olahraga nan  ado di gym  iko dipakai oleh Lisa.


Ramli alah lamo manggaleh baju di pasa dan lai lah rami urang nan mambali. Tapi katiko pandemi malando satahun nan lalu usaho ramli ko agak manyurut saketek. Kareno itulah ramli jadi jualan baju online sajak hari salaso kapatang. Ide bisnis online ko inyo caliak katiko di sosial media banyak urang nan manjua baju dan lai rancak nyo samo jo apo nan inyo jua di pasa. Kareno itulah ramli manggaleh nyo indak di pasa se jadi online juo. Modal nyo pun hp jo kuota internet se nyo kan. Indak paralu mambayia sewa toko. Untuang se ramli barani mancubo bisnis online ko. Tanyato lai banyak urang nan mambali baju inyo sacaro online.


Salah satu wisata alam nan ancak dan salah satu tampe tabuka yang suko dikunjungi urang-urang. Hutan kota Gelora Bung Karno namo tampek nyo, pangunjuang disiko bisa duduak-duduak untuak mancaliak pamandangan. Lahan salueh 4 hektar ko dibuek sebagai paru-paru kota. Pangunjuang jugo bisa kok nio manjadikan tampek olahraga yang menyenangkan disiko salah satu nyo alah disadio an jogging track untuak pelari. Disiko awak bisa juo untuak malakukan piknik basamo keluargo. Ado tips yang awak bisa ikuik an supayo pengalaman piknik labiah manyanangkan. Langkah patamo awak manyiapkan alat-alat yang diparaluan, taruih tu jan lupo bawak tikar, bawak juo makanan dan kantong asoy untuak mambuang sampah.


Manonton film di bioskop ndak paralu bali tiket langsuang ka bioskop. Ado aplikasi yang namonyo M-Tix dan TIX ID. Ko ambo jalehan langkah-langkah mamasan tiket bioskop online di M-Tik. Pertamo, instal aplikasi dan langsuang regis. Beko disuruah masuak an nomor talepon, namo lengkap, alamat email, alamat rumah, jenis kelamin, tampek tanggal lahia, dan masuak an kata sandi. Kaduo, piliah lokasi ma awak nio nonton film. Beko akan kalua poster film nan sadang tayang. Katigo, takan 'Playing At' untuak cek jadwal film nan nio di tonton dan takan 'buy tiket'. Langkah salanjuiknyo piliah jam tayang dan nomor kursi. Terakhir, takan 'Confirm Order' lalu masuak an PIn. Tingga top up se saldo M-Tix lewat ATM. Beko tiket nonton dikiriman ka email. Selesai.


Satiok lebaran pasti ambo ndak lupo mintak amak ambo untuak mambuek randang labiah banyak dari biasonyo, hari biaso se ambo suko bana jo randang apolai dihari rayo. Ambo alah mangundang lo kawan-kawan ambo untuak makan-makan dirumah ambo, jadi ambo nio mambuktian kalau randang amak ambo lamak bana samo se bantuak randang-randang yang dijual rumah makan padang. Bagi ambo yang namonyo randang tu lamak se nio itu dari dagiang jawi atau dagiang ayam dan lainnyo, randang ko juo alah terkenal sampai ka luar negeri. Berdasarkan survei CNN internasional di tahun 2011 randang manduduki paringkek patamo dalam world's 50 delicious food dan dalam survei tu randang mangalah berbagai jenis makanan yang ado di negara-negara lain. Randang yo lamak pasti sado urang suko jo randang.


Babarapo waktu nan lalu ambo mandangakan siaran musik di radio nan lah malegenda, yaitu prambors. Ambo mandangakan radio prambors katiko di parjalanan manuju Kota Bogor. Ambo mandangakan siaran radio prambors karano suatu hal nan kebetulan tajadi. Saat itu ambo lupo mambawo kaset untuak diputa di ateh oto. Salain itu ambo pun lupo balangganan aplikasi musik premium sahinggo musik nan ado di HP ambo indak bisa diputa. Ingin manggunokan youtube pun rasonyo sayang karano kuota internet ambo pun tingga saketek. Ambo khawatir nantinyo kuota internet ambo habih sabalun ambo tibo di Bogor. Akhianyo ambo mamiliah mandangakan radio di oto. Saat ambo partamo kali mandangakan radio, nan kalua langsuang prambors. Lagu nan diputa saat itu adolah lagu band nan ambo suko, yaitu sheila on 7.


Camilan kamasan dengan embel-embel sehat alun tantu lo sehat sananyo. Misalnyo anak-anak suko bana jo camilan permen kenyal warna warni raso buah-buahan nan banyak di jua di kadai. Di bungkuih jajanan permen kenyal ko biasonyo tatulih kalau permen nyo ko sehat atau manganduang buah asli, vitamin dan mineral. Makanan kamasan dengan paraso buah nan mayabuikan kalau produknyo tabuek dari jus buah dan sayur asli ndak 100 persen baik juo. Kanduangan gulo dalam permen itu tatap se tinggi. Dari paso maagiah camilan raso buah nan manganduang gulo tinggi, labiah ancak maagiah anak buah asli. Buah-buahan asli punyo gula alami dan manganduang vitamin nan labiah sehat untuak anak


Baru-baru ko kaum hawa tagilo-gilo samo atlet muda pebulutangkis Indonesia yaitu Jonatan Christie. Pasalnyo, atlet bulutangkis yang lebih acok disapa jojo ko sedang menjadi pusat perhatian gara-gara prestasinyo dalam kejuaraan bulutangkis. Pemilik emas dari cabang olahraga bulutangkis nomor tunggal putra Asian Games 2018 ko pun memiliki paras dan senyum yang menawan selain prestasi yang dipunyo. Kiprah Jojo di dunia bulutangkis mulai basinar pado Juli 2013. Puncaknyo Jojo mulai banyak dikenal masyarakat karena berhasil menyumbangkan emas pado Sea Games 2017 lalu. Lalu secaro mengejutkan, inyo dan Anthony Sinisuka Ginting berhasil menciptakan All Indonesia Final di Korea Open Super Series 2017 walaupun akhirnyo kalah. Jojo kemudian mandapek emas dan marupokan peraih emas tunggal putra di Asian Games 2018.


Cowok tu bukan manusia yang bisa mambaco pikiran urang lain apo lai pikiran cewek e yang emosi e tu acok bana bana ko naik turun, mangko dari itu dari pado tajadi kesalah pahaman baliak ado caro yang bisa di lakuan supayo hubungan sehat dan elok elok se. partamo, sampaikan apo yang taraso di hati, jan mananti inyo peka, kaduo jan gengsi sa tinggi langik tarui jadi cewek. Ado maso e harus ngecek, beko mati dek makan gengsi tu. katigo, sampai kan elok elok supayo cowok bisa ngarati dan paham dek apo mu mangambok. Cowok tu lebih sanang kalau cewek amua terbuka dan ngecek kayak itu mah. Iko sibuk gengsi ka gengsi se tarui.


Rugi disusun ateh babarpo hal nan akan mambantuak suatu karugian. Karugian ketek atau gadang pasti tadiri dari babarpo unsua nan ado. Unsua nan manimbuakan karugian sangek baragam tagantuang jenis usaho nan dijalankan. Pandapek an usaho. Jumlah piti nan ditarimo atau transaksi panjualan nan ditarimo dek pamiliki usaho. Jumlah piti nan ditarimo sasuai jo harago jual ateh usaho nan dilakukan. Baban. Baban adolah biaya nan harus ditangguang dek parusahaan ateh sagalo fasilitas nan alah dinikmati dek parusahaan salamo satu pariode tatantu. Pariode nan digunoan biasanyo bulanan. Baban usaho adolah baban nan dikauluan untuak manjalankan kagiatan usaho pokoknyo. Kauntuangan dan karugian. Akumulasi nan didapek an dek aparusahaan badasarkan pahituangan labo jo rugi nan ado. Suatu usaho dijalankan dapek manghasilkan pahitungan nan manyataokan kauntuangan nan ditarimo dek parusahaan atau karugian nan harus ditangguang dek parusahaan.


Ambo sajak diet ko suko minum-minuman fermentasi macam kombucha. Caro mambueknyo mudah bana, cukuik siapan teh manih jo starter nyo nan disabuik scoby. Rasonyo asam bantuak cuko apel, untuak nan alun pernah mancubo mungkin kurang suko jo rasonyo. Tapi khasiat dari teh kombucha ko banyak. Teh kombucha ko manganduang zat nan namonyo asam glukoronat nan bisa mampangaruhi metabolisme dan mailangan racun dalam tubuh. Salamo fermentasi, mikroba nan ado di scoby manghasilan alkohol, asam organik, vitamin B, dan vitamin C nan dibutuahan oleh tubuh untuak metabolisme. Salain itu minuman asam ko ancak buek pencernaan dan malancarkan BAB. Dek itula ambo suko jo teh ko untuak diet, jadi pelah dicubo lo minum teh ko buek nan nio diet.


Pisang mampunyoi banyak manfaat nan elok untuak tubuah sahinggo pisang sangaik dianjurkan untuak dikonsumsi sacaro acok. Dilansir dari situs resmi RSUD Sawah Lunto, buah pisang satidaknyo mampunyoi tujuah manfaat untuak tubuah. Manfaat partamo dari buah pisang adolah untuak manjago kesehatan utak. Manfaat kaduo dari buah pisang adolah sabagai panambah energi bagi tubuah. Salanjuiknyo pisang bamanfaat untuak mampalancar saluran pencernaan. Kamudian pisang pun bamanfaat untuak mengendalikan kadar gulo darah. Manfaat pisang nan kalimo adolah sabagai makanan diet. Salanjuiknyo pisang bisa mengatasi stres. Salain itu pisang pun tinggi kanduangan antioksidan nan baguno untuak mampakuek kekebalan tubuah. Mancaliak banyaknyo manfaat nan bisa kito dapek dari buah pisang rasonyo wajar kalau kito banyak mangonsumsi pisang.


Shani patang ko ado mancaliak video tiktok tentang tampek hidden gems nan lataknyo ndak jauah dari tampek tingga nyo. Di tampek tu ado aia tajun nan rancak dan ndak banyak urang ka sinan. Shani maajak kawannyo Dilla untuak pai ka tampek tu bisuak. Dilla nio-nio se dek penasaran lonjo tampeknyo. Bisuaknyo mereka pai baduo naiak honda. Shani macubo mancari alamaik tampeknyo dari Google Maps. Tapi kironyo ndak samudah itu pai ka sinan. Alah duo kali inyo salah baco peta dan tasasek ka tampek lain. Tampek nyo tu emang tasambunyi dan sulik dijangkau, latak di peta pun ndak terlalu akurat dek alun banyak nan ka sinan. Karno hari alah ka sore, akhirnyo mereka baliak pulang se karno gagal manamukan tampek hidden gems nan samo jo di video tiktok.


Kalau tadi mancaritoan gaya urang desa nan mamakai baju apo nan ado se. Bahkan indak malu untuak saling maminjam. Ado juo nan desa yang inyo tau caro bagaya tapi indak bantuak urang kota do. Cuman inyo tau baa caronyo supayo tacaliak urang bapitih. Kareno di desa juo kadang ado urang nan saliang iri dengki kalau mancaliak keberhasilan urang desa inyo. Dek kareno itu kadang ado juo nan urang desa yang indak bapitih bana tapi gaya nomor satu. Manuruik ambo urang nan mode tu indak bisa dikecek an kareno desa nyo tapi kareno individu nyo. Kalau alah memang sifaiknyo mode tu, nio pamer dan tacaliak bapunyo susah awak marubahnyo kareno alah parangai.


Mandaki gunuang tantu awak harus siap manghadoik satiok parjalanan yang baliku. Tampek yang sabalumnyo belum pernah awak kunjungi tantu harus punyo persiapan khusus. Salain paralu parsiapan fisik jo mental, paralu bana awak manyiapkan persiapan perbekalan yang cukuik. Manuruik ambo kalau paruik awak aman, tantu perjalanan awak aman juo kareno punyo tanago. Kareno kalau awak indak taisi paruik baa nio batanago, sedangkan awak nio mandaki gunuang. Tujuan awak kan sampai ka puncak tu, jadi untuak batahan hiduik salamo di gunuang paralu bana punyo makanan atau perbekalan. Kalau alah mengecek makanan tantu disamoan jo minum nyo, indak mungkin awak makan ndak minum bisa jadi lipeh awak mode tu bahasonyo tu kan.


Bagi  pangguno tv tabung sabelumnyo inyo indak bisa manikmati layanan internet nan dapek ditampilkan di televisi seperti nan ado pada fitur Smart TV.  Namun karano perkembangan zaman saat iko untuak pengguna tv tabung pun bisa mangakses internet melalui TV yaitu caranyo dengan mamakai set top box. Alek iko dapek manyediakan aplikasi YouTube dan aplikasi nonton lainnyo sahinggo TV apapun sabagai penerima sinyal akan manampilkannya. Caranyo yaitu dengan manyambungkan kabel nan ado pada laptop box ka televisi. Lalu mancolokkannyo sasuai dengan letak warna nan alah disadiokan di set top box dan televisi. Salanjuiknyo mamasukkan kabel nan barasal dari parabola. Satelah itu sinyal akan muncul di layar TV. Namun bagi urang nan ingin manggunoan wi-fi sabagai akses untuak mambuka YouTube di TV mako dapek digunakan  HDMI atau dogle wi-fi.


Ado tampek makan lamak bana di Ubud,Bali waktu itu ambo makan kasitu sakali jo kawan ambo soalnyo kami pai liburan ka bali sekalian se pai mancuboan masakan di Restauran ko namonyo Restoran Locavore disiko memang makananyo agak maha kalau dari makanan yang ambo makan di kosan sehari-hari tapi kalau sakali ndak baa awak cuboan menu di siko soalnyo lamak bana. Manuruik ambo ndak baa lo awak sakali-kali mancuoban makan lamak kalau lagi liburan apolai ka bali cubolah ka restoran ko bagi ambo ndak suasana nyo yang ancak tapi makanannyo pun lamak. Restauran Locavore ko pernah dapek penghargaan Michellin Star di Indonesia jadi makananyo ndak diragukan lai.


Sanjato tradisional nan terkenal di Sumatera Barat yaitu keris ado babarapo tahap nan haruih dilakukan. Tahap-tahap tasabuik partamo dengan caro manempa nikel, sanyawo besi, maupun batu bintang nan manganduang titanium sacaro barulang-ulang dan balapih-lapih. Di zaman kini, pambuatan keris iko minimal mamarlukan sakitar 64 lapisan nan babahasan besi dan pamor. Lalu untuak keris sederhana mambutuahkan sakitar 128 buah sadangkan nan bakualitas rancak mamarlukan satidaknyo sakitar duo ribu lapisan. Untuak katajamannyo, dibagian tangah dari besi nan sabalum ditempa tasabuik haruih disisipkan lapisan bajo nan bakualitas pulo. Satalah bahan-bahan disiapkan mako dapek diangiahkan ka baro api agar dapek diangekan sahinggo akam labiah mampamudah proses penempaan. Proses penempaan bakali-kali iko dilakuan agar keris mampunyoi ketajaman nan bakualitas, kuek dan labiah murah untuak mambantuak desain sasuai jo ciri khas dari keris tasabuik.


Ambo basyukur bana talahia dari keluarga nan religius. Ayah ambo saurang ustadz nan suko baceramah dari masajik ka masajik. Pelajaran pertamo nan ambio ingek adolah basonyo ado sang pencipta nan maha sagalo-galonyo nan disabuk tuhan. Tuhan umat muslim adolah Allah S. W. T. dan awak sebagai makhluk ciptaan Allaah harus selalu melaksanakan perintahNya seperti solat 5 wakatu sahari samalam, bapuaso di bulan ramadhan, basadakah, dan perbuatan elok lainnyo supayo awak bisa mandapek an kasih sayang dari Allah. Selain itu, ambo pun disuruah untuak manjauhi laranganNya seperti malawan kapado urang tuo, bakatao kasa, dan lain-lain. Dengan begitu awak akan memperoleh surgaNya dan terhindar dari Narako.


Salah satu ajaran dalam agamo Islam nan salalu ambo ingek adolah manutuik aurat. Manutui aurat berarti manutui k bagian tubuah nan ndak boleh nampak oleh urang lain, tarutamo nan nan bukan muhrim bagi kito. Manuruik ajaran Islam, aurat padusi terdiri dari saluruah bagian badan kecuali muko jo talapak tangan, sadangkan nan laki-laki auratnyo dari bagian bawah pusat sampai ka lutuik. Manutuik aurat ndak hanyo mambungkuih diri wak supayo ndak nampak kulit wak, tapi manutuik bantuak lekuk tubuh kito pulo. Dek itu kito dianjurkan mamakai pakaian nan longgar dan panjang. Manutuik aurat ko merupakan sautu bentuk manjago kehormatan dan raso tangguang jawab jo diri surang.


Wirausaha adolah urang nan talok maliek, manila sarato mangalola sabuah usaho. Saurang wirausaha ko punyo bakat untuak mangambangan usahonyo. Wirausaha punyo kacerdasan pulo di bidang iko sahinggo inyo bisa mambuek ataupun mangambangan usaho. Salain bakat jo kacerdasan saurang wirausaha punyo namonyo kabaranian. Jo kabaranian ko inyo talok dan indak takuik untuak malangkah sakalipun jalan itu alum ado nan manampuah. Maksudnyo wirausaha indak takuik untuak mancubo bisnis nan baru. Saurang wira usaha sangek baperan untuak pangambangan ekonomi. Dimano ciek usaho bisa manciptaan lapangan karajo untuak masyarakek nan lainnyo. Disiko lah wirausaha bisa baperan untuak manunjang ekonomi warga bahkan negara. Baitupun sabaliaknyo, bangkrutnyo sabuah usaho punyo dampak untuak warga bahkan negara. Tagantuang sabarapo gadang usaho tasabuik.


Banyak alat-alat olahraga nan digunoan urang-urang ditampek gym. Bahkan ado nan mambalinyo untuak dirumahnyo. Karano emang babarapo alat tu baguno untuak nan nio punyo badan nan ideal. Salah satunyo adolah peck deck machine. Peck deck machine adolah alat fitness nan dirancang untuak mengisolasi dan mampekerjakan bagian dado. Biasonyo alat ko dipakai laki-laki nan nio punyo dado bidang. Untuak batua-batua nio latihan pakai alat ko, dilakuan dengan duduak madok ka balakang dan manekuk siku 90 derajat pado level pertengahan dado. Tundo gagang sampai talatak tapek dimuko. Tarik napas katiko mambukak langan dan kaluan napas katiko manarik langan baliak. Otot nan dibangun pakai alat ko adolah otot dado samo oto bahu.


Satiok makanan mampunyoi resep makanan nan biasonyo punyo ciri khasnyo surang. Ado yang bahkan indak mambagi ka urang lain atau nan namonyo resep rahasio. Bukan hanyo itu resep makanan yang paliang banyak dijadikan kebanggaan tiok urang adolah resep makanan turun tamurun. Tiok rumah atau ibuk ibuk biasonyo ado resep turun tamurun dari urang gaek. Antaah itu resep makanan yang untuak disajian sahari-hari atau biasonyo ado pulo resep makanan yang biaso di pakai untuak acara atau alek gadang. Bahan-bahan nan dipakai biasonyo ado nan tacile ciek nan majadi kunci resep makanan nan ado. beko resep makanan tu tagantuang masiang-masiang, nio diabagian atau manjadi rahasia kaluarga sajo.


Rita inyo sadang sholat di masajik, katiko inyo nio pulang tatibo se ilang sandalnyo ko. Untuang se ado kawan nan mancaliak katiko sandal rita ko nio di cilok dek maliang. Bantuak sendal rita ko indak lo taba bana, warno nyo kuniang mudo, ado lo bunga-bunga nyo. Kareno sandal rita ko mudah bana diingek dan babedo dari yang lain jadi kawannyo dengan mudah mancaliak sandal rita katiko di cilok urang. Indak buliah mancilok sesuatu nan bukan milik awak. Mancuri marupokan pabuek an yang tercela nan indak saharusnyo dilakuan urang muslim. Awak tau bana pasti apo nan manjadi an inyo dilarang malakuannyo.


Apobilo kawan kawan baru partamo kali mamas an sturbucks, ancak kawan kawan simak caro mamasannyo lu. Partamo sakali kawan kawan langsuang pai katampek kasirnyoatau bisa juo ka baristanyo. Kaduo piliah lah jenis minuman yang nio di minum kan ado kopi the atau coklat. Yang kaduo tantuan nio minuman ko angek atau dingin. Yang katigo silahkan kawan kawan piliah nio ukuran galehnyo sagadang apo, ketek, sadang atau gadang. Yang ka ampek kalau kawan kawan nio manambahan sirup, whipped cream atau gulo silahkan piliah jenis yang nio ditambahan ka minumannyo. Yang terakhir kawan kawan bisa mamiliah jenis susu yang nio, ado susu sapi, almond ataupun susu keledai.


Ado babarapo pangartian wirausaho manuruik para ahli. J.B Say (1803) mangamukokan wirausaho adolah pangusaho nan mampu mangolah sumber-sumber dayo nan dimiliki sacaro ekonomis (efektif dan efisien) dan tingkek produktivitas nan randah manjadi tinggi. Manuruik Burgess (1993) definisi wirausaho adolah sasaurang nan malakukan pangalolahn, mangorganisasian dan barani manangguang sagalo risiko dalam manciptakan paluang usaho dan usaho baru. Panrose (1963) mangamukokan kagiatan kawirausahoan mancakup identifikasi paluang-paluang di dalam sistem ekonomi. Dan manuruik Harvey Leibenstein (1968, 1979) kawirausahoan adolah kagiatan nan mancakuik hal-hal nan dibutuahkan untuak manciptakan atau malaksanakan parusahoan pado saat sado pasa alun tabantuak atau taidentifikasi dengan jaleh atau komponen fungsi produksinyo alun diketahui sapanuahnyo.


Wakatu SMA, sakolah ambo mawajiban untuak mamiliah ciek ekskul. Dek ambo suko main basket jadi ambo piliah lah ekskul basket saat itu. Dari banyaknyo pelajaran nan ambo dapek an, nan taingek dek ambo sampai saat kini adolah kiek-kiek supayo bisa mamparoleh 3 poin dalam pertandingan. Caronyo adolah awak harus bisa mamasuak an bola basket ka dalam ring dari kejauahan yaitu di lua garis lengkungan paliang lua nan mangaliliangio ring. Ado 3 spot nan paliang rancak supayo bisa mandapek an 3 poin ko, yaitu corner spot, second spot, dan top spot. Corner spot pemain manembak an bola nyo dari kiri atau kanan sejajar jo ring, second spot posisinyo 45 derajat dari coner spot, sedangkan top spot di lakukan di lua garis nan sejajar jo free throw line.


Mancari kuliner nan sadang banyak disabuik dek urang kini adalah hal nan disuko khususnyo pencinto kuliner. Banyak rekomendasi nan lalu di beranda sosial media. Hal iko mambuek banyak influencer dapek maeksplore labiah banyak jenis makanan di suatu daerah. Makanan nan banyak dibaritoan dek urang dapek dicari dibabagai tampek contohnyo Tiktok, Instagram. Cukuik gampang untuak mancari barito tentang makanan nan sadang angek disabuikan, tingga ketik di Google atau Tiktok rekomendasi tampek makan lamak di daerah Padang atau makanan paling laris. Mako banyak hasil nan kamanunjuakan makanan lamak di daerah Padang atau daerah nan sadang dicari. Salain itu, teknologi nan alah maju mambuek urang bisa mamasan makanan tanpa harus pai katampek panjua makanan tu.


Bakso makanan nan banyak kalangan sukoi. Makanan olahan dari dagiang jawi iko dapek babagai bantuak. Bakso nan paliang banyak terkena yaitu bakso nan diagiah bihun jo kuah nan alah diagiah bumbu-bumbu palangkok takah bakso nan salamo iko awak tau. Kini ko, banyak panggaleh bakso nan manjadi usahonyo untuak mancari rasaki. Makanan kasukoan banyak urang iko kini alah manjadi labiah bavariasi contohnyo bakso nan digoreng atau disengkek basreng. Kini, basreng alah taakui popularitasnyo di Indonesia. Dimano panjua basreng iko mangaku dapek omset dari manggaleh basreng sampai saratuih juta saharinyo. Iko manandoan, banyaknyo urang nan kini alah manjadi penikmat basreng di Indonesia. Olahan bakso iko pun dapek dicari dibanyak tampek baik itu di kadai nan alah ado, atau malalui via online.


Mia tamasuak urang yang acok push up untuak mambantuak otoik lengan jo paruik. Satiok push up memang agak sakik rasonyo, tapi lai ndak baa-baa do masih bantuak biaso se. Tibo-tibo se bahu ko sakik bana pas malakuan push up jo intensitas yang agak tinggi. Wakatu nio maubah posisi, bantuak ambo ko kayak urang yang kanai timpo baban barek dibelakang ko, tangan kaku, bahu ngilu dan sakik bana. Itulah mungkin dek gara-gara mia talalu panek malakuan push, lamo bana dan intensitas aktivitas push up nyo ditingkek an sacaro mandadak tantulah sakik jadinyo. Akhirnyo mia harus marileks an bahu untuak samantaro dan indak malakuan push up untuak babarapo hari.


Kota Padang terkenal dengan kebijakan-kebijakan pemerintahnyo nan sangat mamperhatikan nilai keagamaan. Banyak program-program kegiatan keagamaan nan dirancang untuak generasi mudo agar labiah religius. Dari beberapa rancangan program kegiatan keagamaan Pemerintah Kota Padang manuruik ambo ado beberapa nan alun bajalan sacaro maksimal. Contohnyo adolah melakukan kegiatan perlombaan di satiok hari gadang Islam. Masih banyak sakolah-sakolah nan alun mamulai untuak melaksanakannyo. Sakolah hanyo mambuek kegiatan perayaannyo sajo tanpa ado perlombaan. Bahkan masih banyak sakolah nan ndak marayokan samo sakali dan maliburkan siswa-siswi nyo di rumah. Mungkin paralu dievaluasi untuak ka mukonyo supayo program-program nan alah direncanakan sademikian rupo bisa direalisasikan samaksimal mungkin.


Nusa tenggara barat mampunyoi rumah adaik yang agak mirip jo Nusa tenggara timur karena masiah wilayah dalam satu pulau. Rumah Tradisional Nusa tenggara barat ko disabuik dalam loka. Wakatu itu disakolah Fia disuruah untuak mambuek miniatur rumah adaik dan inyo piliah lah rumah ko. Caro mambuek nyo nan patamo bueklah dindiang rumah adaik tu talabiah dahulu, kaduo agiah lem, katigo lanjuik an mambuek atok rumah, taruih tu latak an stik sacaro mandasa untuak sela atok rumah, siap tu mulailah marakik rumah dan pintu rumah adaik, caliak se gambar dari rumah adaik yang nio awak buek dari stick eskrim ko jadi bisa ditiru.


Batagak penghulu marupokan upaca adek minang dalam rangka pengangkekan dan paresmian sasaurang manjadi penghulu. Dalam malakukan upacara iko ado prosedur nan paralu untuak dilakukan yaitu partamo manantuan calon penghulu atau baniah. Kaduo, Dituah Cilakoy adolah mambahas baik dan buruaknyo calon dalam sabuah rapek. Katigo, Panyararahan baniah adolah penyerahan calon panghulu baru nan ka alah dibahas dan ditunjuak. Lalu, manakok hari adolah perencanaan tanggal atau hadwal acara paresmian pangangkekan penghulu baru dapek dilaksanakan. Biasanyo paresmian penghulu dimulai malalui rapek jo mufakek. Lalu, mambaoknyo ka halaman atau dibaok masalahnyo ka kampuang lalu diangkek ka tingkek suku dan satalah itu dibaok ka Kerapatan Adat Nagari (KAN).


Lubuak Rantiang adolah tampek wisata rancak di Sumatera Barat nan tacuruak dan indak banyak diketahui urang. Lubuak Rantiang talatak di Sungai Bangek, Sumatera Barat. Lubuak Rantiang dikatokan sabagai tampek wisata nan tacuruak karano talatak di tangah hutan. Tampek iko dibari namo Lubuak Rantiang karano mampunyoi kolam di aliran sungainyo. Lubuak Rantiang adolah aia tajun satinggi anam meter. Maskipun tagoloang aia tajun nan randah, Lubuak Rantiang mampunyoi panorama nan indah. Apolai aianyo nan bawarna hijau banian sangaik manyegarkan untuak dijadikan tampek baranang. Lokasinyo nan barado di tangah hutan mambuek Lubuak Rantiang mampunyoi suasana nan sangaik tanang. Hal iko tantunyo mambuek Lubuak Rantiang sangaik pas untuak dijadikan tampek untuak mahilangkan stres.


Siapo yang ndak tau risoles, makanan yang acok bana kito jumpai di tukang gorengan. Babarapo waktu yang lalu, risoles atau yang biaso disabuik risol namonyo naik baliak. Makanan ko menjadi terkenal gara-gara salah surang pengguna Tiktok, namonyo Margo acok mambuek konten memasak risol. Risol yang nyo buek ko berbahan dasar mayones, keju jo sosis. Siap tu dibungkuih jo kulit yang tabuek dari tapuang terigu, untuak selanjutnyo dibaluri tapuang panir dan digoreng sampai coklat. Dek konten margo yang viral ko, banyak netizen yang nio antri mulai dari jam 4 subuh untuk marasoan salamak apo risol mayo yang dibuek Margo. Para warga net berpendapek risol ko lamak soalnyo bahan yang dipakai untuak mambuek risol ko adalah bahan premium.


Urang lain nan tadakek samo kito adolah tetangga. Baitupulo Hendra, inyo pun punyo tetangga. Tetangga sabalah kiri rumahnyo adolah sapasang laki bini nan alah baumua. Anak-anaknyo abih marantau dan ndak tingga dirumah tu lai. Satiok hari rayo Id anak-anaknyo akan pulang mangunjungi urangtuonyo. Sabalah kanan rumahnyo Hendra ado keluarga Pak Budi, yang mano dalam rumah tu ado Pak Budi, Bininyo, dan 3 anaknyo, 2 laki-lai dan ciek padusi. Anak Pak Budi nan nomor 2 namonyo Vani samo gadang dan satu sakolah samo Hendra. Salain itu dimuko rumah Hendra adopulo tetangganyo. Disitu tingga Pak Rahmah nan alah baumua basamo anak alki-lakinyo Deki jo bininyo. Bini Pak Rahman alah lamo maningga. Kehidupan tetangga urang tu bisa dikecekan elok, ndak ado nan saliang bacakak ataupun saliang mandiaman.


Tata cara sholat juo harus awak palajari supayo indak asal-asalan dan sambarang se. Tantu wakatu awak di sakolah alah diparajari tentang tata caro sholat ko. Palajaran ko juo yang tamasuak parajaran agamo sahari-hari yang paliang ambo ingek. Langkah-langkah nyo adolah nan patamo awak harus maambiak wudhu, kaduo maucapk niek, katigo takbiratul ikhram, taruih tu mambaco doa iftitah dan alfatihah jo surek pendek, siap tu rukuk' dan itidal dengan tuma'ninah, sujud dengan tuma'ninah, katujuah duduak diantaro dua sujuik siap tu bangkik dari sujuik dan maulang langkah tadi sesuai barapo rakaat awak. Sabagai umaik muslim saharusnyo awak indak maninggalkan sholat kareno itu adolah hal yang wajib.


Barita jo Informasi Smartwatch terkini dan tabaru hari ko. Huawei maluncua an smarthwarch tabaru yang mamiliki teknologi canggiah. Smartwatch banamo Huawei Watch Buds iko dirancang untuak manyimpan sapasang TWS didalamnyo. Smartwatch Huawei watch buds ko marupokan jam tangan cadiak yang punyo ruang rahasio untuak manyimpan TWS. Langkah untuak mampagunoaannyo yang disabuik an dibarita tu, patamo pastikan bluetooth aktif di hp awak salamo pamasangan, kaduo aktifan gps dan izinkan di hp awak, katigo bukak aplikasi huawei yang tasambuang di hp awak, siap tu katiko dialog izinkan muncua salamo proses pamasangan takan se izinkan. Kiro-kiro mode itulah kalau nio manyambuangannyo ka hp awak.


Banyak urang nan tau gong kalau di cino, tapi di Indonesia ado juo alaik musik tradisional nan sarupo namonyo Aramba. Aramba ko barasa dari Nias, Sumatera Utara. Jenis bunyi alaik musik ko adolah bunyi idiofon. Bantuak Aramba ko memang samula mirip jo gong, alaik musik ko tabuek dari tembaga, suasa, kuningen dan nikel. Alaik musik ko hanyo dimainkan jo ciek urang dengan caro dipukua dengan manggunoan pemukul seperti stik. Suaro yang diagiah pun katiko awak mamukulnyo cukuik manggalagar dan pas bana seiringan jo alaik musik yang lai. Taraso tegas bana katiko aramba ko babunyi, nada-nada yang punyo makna manjadi tegas ditambah jo suaro dari aramba.


Lenovo sia yang indak mengenal laptop merek iko, iko tamasuak merek laptop yang alah lamo beredar di pasaran Indonesia. Merek iko memang alah naiak daun pado tahun 2008. Di indonesia laptop cukuik populer apolai di kalangan palajar dan urang yang karajo kantoran. Manuruik mia sabagai saorang mahasiswa laptop lenovo ko cocok bana untuak maisi kegiatan baraja dan mangarajoan tugas-tugas dan tamasuak laptop yang murah dengan spesifikasi yang ancak. Merek dagang lenovo ko tantu alah banyak dipicayo dan bapangalaman dalam manciptakan produk. Kasuksesan nyo dalam maambiak alih divisi PC IBM jadi bukti kuek brand yang ciek ko punyo kualitas terbaik pado produknyo.


Satiok upacaro adaik mamiliki tujuan yang babedo, ado upacaro yang ditujuan untuak pernikahan, kelahiaan, kematian dan ado juo yang untuak pasembahan. Ado namonyo upacaro adaik yadnya kasada suku tengger. Upacaro yadnya kasada tengger ko dilakuan oleh suku tengger yang mamaluak agamo hindu. Bantuak upacaro nyo unik, urang rami babondong ka gunuang, banyak makanan hasil panen jo ternak, dibuek bantuak sesajen. Upacaro ko sabagai bantuak raso syukur kapado sang hyang widi dan juo paro leluhur. Pado puncak acara ko urang akan barami-rami ka gunuang bromo sambia mambaok sasajen yang alah disiapan. Sasajen nyo bamacam dari hasil panen jo ternak masyarakat satampek.


Berdasarkan panalitian dari livestrong.com ditabiakan dek jurnal food chemistery bulan februari 2008 antioksidan dalam sayua ilang atalah dimasak, jadi babarapo sayua labiah ancak dimakan matah. Sayua yang aman dimakan matah punyo banyak nutrisi nan tinggi soalnyo sayua ko indak dimasak jadi nutrisi didalamnyo tatap tajago indak ilang dek angek gara gara dimasak, salain itu sayua mantah bisa lo mambantu untuak manurunan barek badan. Makanan iko ancak bana untuak kasehatan apolagi kalau dimakan tiok hari. Jadi marilah kito makan sayua karano ado banyak sayua matah yang bisa dimakan langsuang, takah timun, tomaik, lobak, taruang, rimbang dan banyak sabagainyo. Tapi karano sayua ko indak dimasak talabiah dahulu, sayuak ko harus di basuah barasiah barasiah supayo indak kumuah dan indak ado kumen sahinggo aman untuak dimakan.


Soto pado dasanyo adolah makanan bakuah kaldu nan kuek yang babahan dasa dagiang jo sayua. Pabedaan-pabedaan macam-macam soto di tiok daerah biasonyo ado di tambahan bumbu, sayua, jo macam dagiang nan dipakai. Contoh di Soto Lamongan, soto ko adolah soto nan jadi satu-satunyo soto nan mamakai bumbu koya (karupuak uadang nan dialuihan) nan ditabuaan diatehnyo. Sadangkan Soto Betawi, kuahnyo ditambah jo susu untuak mambuek kuah sotonyo labiah lamak. Babeda lo jo Soto Bandung nan babahan dasa sayua lobak, bukannyo mamakai toge bantuak soto nan lainnyo, sudah tu kuahnyo labiah janiah karano indak mamakai santan. Atau bantuak Soto Lenthok nan babahan dasa singkong nan digoreang.


Banyak urang yang maanggap karajo di kantua duduak se, mangatiak se. Padohal inyo bapikia jo urang-urang tu dan harus ado target di mingguan jo bulanannyo. Memang batua karajo di kantua memang harus bisa microsoft office kareno harus mangatiak di komputer atau laptop. Contohnyo ambo kalau lagi banyak yang dikarajoan bantuak badan tu alah jompo bana, sakik pungguang, tangan sakik, jari ko alah ngilu rasonyo, mato alah mamerah. Kiro-kiro nan mode itulah kalau sadang banyak karajo. Oleh kareno itu staff nan ado di kantua-kantua tu harus bisa mangetik 10 jari. Supayo tacaliak labiah profesional dan bisa mangarajoan tugas-tugas dengan capek dan batua.


Tedak Siten adolah salah satu upacara adat nan berasal dari Jawa dan biasonyo peryaannyo dihadiri dek sanak keluarga nan urang-urang terdekat. Acara adat ko mamiliki arti sabagai acara perayoan pertamo kalinyo bayi manapakkan kaki nyo ka bumi. Sedangkan, untuak tujuan dari acara ko adolah supayo sang anak tadi bisa manjadi pribadi nan mandiri katiko nyo alah dewasa nanti. Biasonyo acara adat Tedak Siten ko dilakukan katiko bayi baumua 7 bulan, yaitu katiko mulai baraja duduak dan baraja bajalan. Dalam rangkaian acara ko ibu, bapak, dan anak bayi biasonyo manggunokan pakaian adat Jawa sahinggo manambah kekentalan adat Jawa di dalam acara.


Cerita rakyat daerah adolah suatu carito nan alah berkembang di masyarakaik nan diyakini mamiliki nilai-nilai moral nan bisa diterapkan dalam kehidupan sehari-hari. Berdasarkan referansi nan ambo baco carito rakyat ko bisa ditulis melalui 10 tahapan. nan pertamo tantuan dulu daerah sumber carito rakyat. Setelah itu piliahlah salah satu carito nan unik. Katiko alah tau nio buek carito apo barulah mulai untuak mambuek penggambaran tokoh, tampek, sarato alur carito sacaro rinci. Tantuan lo apo awal dan akhir dari carito nan dibuek. Jan lupo untuak mambuek sinopsisnyo saaro lengkap dan mamperhatikan bahaso nan menarik di awal carito supayo pambaco tertarik untuak mangetahui isi carito nan dibuek. Kalau sadonyo alah salasai barulah edit apo nan masih kurang dan kalau nio dikirim ka penerbit kirimlah sasuai jo aturan nan diminta.


Masterchef Indonesia adolah salah ciek ajang pancarian bakat dalam dunia kuliner nan diadopsi dari Masterchef Inggris nan tayang di stasiun TV RCTI. Acara nan mancetak urang nana babakat dalam mamasak iko mulai ado di Indonesia sajak tahun 2011 dan sampai tahun 2022 ko alah ado sambilan musim. Untuak masuak ka galeri Masterchef Indonesia, peserta talabiah dahulu harus malalui 2 tahapan audisi. Pado tahap audisi nan partamo ko, peserta harus mandapekan minimal 2 'yes' dari juri sahinggo bisa masuak ka babak Boot Camp. Salanjuiknyo, di babak Boot Camp peserta akan mandapekan 2 tantangan yaitu skill test dan cooking test. Peserta lolos ka babak salanjuiknyo jiko kaduo tes tasabuik bisa dilalui dengan baiak. Tapi kalau kaduo tes tasabuik gagal, peserta taancam kanai eliminasi.


Waktu SMA, Tami binguang bana mamiliah ekstrakulikuler a nan inyo nio ambiak. Sananyo kalau buliah, Tami ndak nio ambiak ekskul apo-apo, tapi kironyo sakola mawajiban siswa-siswanyo untuak maambiak minimal 1 ekskul. Karno Tami ndak tau apo nan inyo nio, akhirnyo Tami mamiliah ekskul marajuik. Tami mikia kalalu ekskul iko akan santai jadi inyo bisa bolos. Perkiraan kironyo salah, Tami malah jadi suko bana jo marajuik. Kalau ado waktu kosong, Tami mamiliah untuak marajuik. Tami pun alah mulai pandai mambuek rajutan bantuak topi jo tas. Kini inyo sadang baraja un Tami sanang pilihannyo nan sumbarang se diawal mambueknyo dapek hobi baru.


Mesir kuno dipimpin oleh Raja Firaun nan terkenal zalim dan sombong. Inyo manganggap diri nyo adolah Tuhan nan harus disambah oleh rakyatnyo. Firaun ko mambuek peraturan untuak mambunuah sado anak laki-laki nan lahir karno takuik akan ado nan manjatuahan kakuasaan inyo. Istri Firaun nan banamo Asiyah adolah urang nan elok berbeda jo suaminyo. Suatu hari inyo batamu jo bayi laki-laki nan dihanyuikan urang gaek nyo di sungai. Dek ibo, Asiyah ko akhirnyo maambiak anak itu dan mambujuak Firaun untuak mambuliahan inyo marawek bayi itu. Kironyo bayi nan diraweknyo itu adolah Nabi Musa AS nan akan malawan Firaun dan ajarannyo. Asiyah pun akhirnyo mangakui ajaran nan dibaok oleh Nabi Musa. Kisah ko dijalehan dalam beberpa ayaik di Al Quran.


Sabagai muslim nan taat, tantu harus mampasiapan bekal untuak manghadapi kehidupan satalah maninggalkan dunia. Ado tigo hal pokok nan dapek dipasiapan untuak dipasiapan sabalum manuju ka akhirat. Partamo yaitu tabungan amal sabanyak mungkin salamo di dunia. Amalan nan dilakukan dengan hati nan ikhlas, istikamah, dan baik baik sasamo manusia maupun terhadap makhluk lain takah hewan dan tumbuhan. Kaduo, manyiapan amalan nan taruih mangalir tanpa putuih atau dikenal amal jahariyah. Amalan iko dapek barupo sedekah jariyah, ilmu nan dimanfaatkan, dan do'a anak yang saleh. Katigo, bado'a untuak khusnul khatimah katiko manghadapi kematian senantiasa mangingek Allah SWT. Islam mangajaan tentang kebajikan, amal saleh, dan akhlak mulia.


Pado liburan natal tahun 2022 iko mambuek jalan mangalami kemacetan panjang. Maningkeknyo jumlah kendaraan dijalan diakibekan dek penggunaan kendaraan pribadi nan maningkek pulo. Dimusim hujan manambah parahnyo kemacetan. Di libur natal kini, jumlah pangunjuang wisata manuju Taman Margasatwa Ragunan manjadi batambah signifikan dibandiang hari-hari sibuk biasonyo. Penggunaan kendaraan pribadi ka tampek wisata iko mancapai 4.000 kendaraan labiah pado libur natal kini. Oleh karena itu, untuak mangurangi kemacetan dan maabihan waktu dijalan manggunoan transportasi umum dapek manjadi salah satu solusi. Transportasi umum iko pun alah banyak disadioan dek pemerintah untuak mampamudah masyarakat dalam bapergian. Jadi, mari awak baraliah panggunoan ka transportasi umum untuak mambantu pemerintah dalam mengurangi kemacetan.


Zaman kini ko banyak alat yang bisa mamudahkan awak untuak mangarajoan sesuatu. Ambo sanang bana dek gara-gara ado alat yang labiah praktis untuak mambuka berbagia macam kulik buah ataupum sayua namomyo alat pangupeh. Alat pangupeh ko mamudahkan awak supayo capek kalau nio mambuka kulik buah misalnyo apel, kalau awak pakai pisau kadang takuik se kanai tangan ataupun jadi katabalan mangupeh nyo. Banyak lo macam alat pangupeh ko intinyo alaik ko yo bana mambuek awak capek mangarajoam sesuatu. Kalian bandingkan se perbedaan nyo, amak-amak zaman kini pun labiah mamiliah makai alat pangupeh untuak mangupeh an sesuatu dari buah ado apel, pepaya dan lain-lain ado lo sayua kayak wortel, labu dan lain nyo.


Jambatan gantung girpasang yang rami dikunjungi urang kareno viral dan marupokan objek wisata baru yang ado di Dusun Girpasang. Wisatawan akan menikmati pamandangan dari ateh jembatan dan gondola yang mahubuangkan Dusun Beringin jo Dusun Girpasang. Waktu ambo patamo kali kasiko sajujuanyo yang biso awak rasoan adolah takjub dan takuik lo saketek kareno jembatan ko panjang dan tinggi bana. Jembatan gunung girpasang ko memiliki panjang 120 meter dan ketinggian 150 meter, baa ka indak ambo takuik tapi walaupun ado raso ndak barani ambo masiah juo melewatinyo dan yobana dari ateh tu awak bisa menikmati pemandangan yang ancak bana, awak bisa juo mancaliak siluet Gunuang Marapi.


Karano hari libur alah tibo, Genta barencana untuak pai liburan dengan road trip atau malakuan perjalanan darek naiak hondanyo. Rute nan ditampuah yaitu dari Jakarta tu ka Bogor, lanjuik ka Bandung, dan diakhiri di Pantai Pangandaran. Inyo pai road trip hanyo lewat-lewat se, tapi singgah lo ka tampek nan menarik nan inyo tamui di jalan. Road trip ko labiah kurang inyo lakuan 3 hari bulak baliak. Inyo akan manginap lo di Bandung jo Pantai Pangadaran. Di Pantai Pangandaran beko inyo nio camping samalam di pantainyo. Karano liburan ko inyo hanyo surang se pai, jadi inyo banyak manyiapan alaik-alaik camping surang. Salain itu inyo alah mancek dan servis hondanyo sabalun dipakai untuak road trip karano takuiknyo ado masalah jo honda nyo waktu di jalan.


pas bel babunyi pas istirahat di sekolah,den di ajak main catur dek kawan den,catur letaknyo di perpustakaan sekolah,sudah tu kami pai ka perpustakaan untuk main catur,main catur dibagi menjadi 2 pion,2 pion tu berwarna hitam jo putiah,den mamiliah warna itam tu kawan den mamiliah warna putiah,gerakan patamo kawan den yang mamulai karno inyo mamiliah pion warna putiah,dalam main catur pion putiah harus mamulai dahulu.kawan den patamo mamajuen anak pion 2 langkah,sudah tu,den mambaleh jo majuen pion kudo.agak 40 minik kemudian kami pun salasai main catur,den akhirnyo den bisa mangalahen kawan den.pas bona,pas salasai kami main bel babunyi tando masuk ke kelas liak,sudah tu,kami malataken catur di tampeknyo liak,lalu kami pai ka kelas untuk baraja.


Salah satu angkutan umum nan jadi primadona di ibu kota adolah commuter line. Dek sangkiang banyaknyo urang nan naiak angkutan ko mambuek satiok gerbang tu panuah dek penumpang sahinggo sulik bagi awak untuak bagarik. Bayangan se lah sangkiang rami nyo urang dalam kereta tu kaki ko lah ndak manapak ka lantai lai do. Peraturan naiak turun kereta commuter line salah satunyo adolah mandahulukan penumpang nan turun talabiah dahulu. Setelah sado penumpang nan ka turun kalua barulah penumpang nan ka naiak masuak ka dalam kereta. Ndak tabayang kalau peraturan ko ndak ado. Sadangkan lah ado peraturan mode ko se ambo pernah juo talewat ciek stasiun sangkiang payahnyo kalua dari dalam kereta.


Satiok awak mambaco Al-Qur'an mako awak akan mandapek banyak pahalo. Satiok awak mambaco ciek huruf dalam kitab suci Allah ko mako samo artinyo dengan awak melakukan sapuluah kebaikan di muko bumi. Bayankanlah katiko awak mambaco Al-Qur'an hanyo dengan waktu 5 minik bara kebaikan nan alah awak lakukan. Tapi banyak urang nan alun tau sahinggo mengabaikan untuak mabaco Al-Qur'an. Bahkan nan sangat disayangkan ado juo nan alah tau tapi tetap maleh untuak mambaco Al-Qur'an. Lewat tulisan ko ambo maajak kalian sadonyo marilah awak samo-samo untuak labiah rajin mambao Al-Qur'an sahinggo labiah bisa mendekatkan diri kapado Allah S. W. T dan mandapek an ridhoNya.


Chef barasal dari bahaso prancis yaitu Chef de Cuisine nan artinyo urang nan mamimpin di dapua. sacaro garis besar , inyo harus maatur sistem masak mamasak di dapu. mulai dari mambuek menu masakan, persiapan masak proses masak sampai ka panyajian makanan. tugas chef ko dibedakan berdasarkan jenis jo tingkatannyo. nan partamo executive chef. jingkatan iko batangguang jawab panuah atas sadoalah hal nan tajadi di dapua. kalau sampai ado komplain dari pelanggan, tantunyoo di head chef ko nan akan maju dan manarimo kritikan. Tugas utamonyo adolahh  mangkreasikan menu, bamainn jo bahan bahan makanan dan manciptaan sensasi raso raso baru. dibutuahan pangalaman dan ilmu nan kuek untuak diposisi ko.


Setelah 1 bulan lamonyo bapuaso umaik Islam dengan suka cita manyambuik hari kemenangannyo yaitu dengan marayokan Hari Rayo Idul Fitri basamo keluarga besar. Salah satu tradisi di hari rayo ko adolah biasonyo ado bagi-bagi THR dari sanak saudara. Namun, nan acok menjadi perhatian katiko hari rayo Id ko adolah banyaknyo anak-anak nan manjadikan momen ko untuak maminta-minta ka rumah urang nan ndak nyo kenal. Manuruik ambo urang tuo harusnyo maagiah tau dan mengawasi anak-anaknyo supayo ndak minta-minta THR dari rumah ka rumah saat hari rayo Idul Fitri. Poin ko penting bana untuak dilakukan karano jan sampai anak-anak salah memaknai Hari Rayo Idul Fitri nan harusnyo marayokan hari kemenangan bakumpua basamo keluarga malah manjadi hari untuak minta-minta.


Jadian Prioritas tanpa dianggap sabagai baban. Cubolah untuak manjadian alokasi dana darurat sabagai sabuah prioritas. Dalam sabuah parancanaan kauangan, prioritas ko sangek pantiang. Dunsananak memang harus manggunoan piti sasuai skala prioritas. Mano nan labiah pantiang harus diutamokan talabiah dahulu. Misalnyo sajo tagihan atau cicilan, alah pasti ko manjadi salah satu jenis pangaluaran nan masuak skala prioritas nan paliang ateh. Bagitu pulo jo dana darurat, usahoan untuak manjadi dana darurat ko sabagai prioritas. Namun, indak paralu manjadian sabagai baban. Santai sajo dan tetap panuhi kabutuhan-kabutuhan utamo talabiah dahulu. Lambek-lambek sajo namun konsisten sambia badoa supayo indak ado kondisi darurat nan tajadi sabalum dunsanak punyo dana nan mamadai. Alokasi dana darurat ko sangek patniang dalam manajemen kauangan. Jiko dunsanak alun mulai mangumpuaan dana darurat ko, sagarakan mulai sacapeknyo.


Banyaknyo paminat mandaki gunuang mabuek banyak gunuang didatangi para pandaki. Hal itupun bapangaruh tahadap kebersihan jo kenyamanan di alam. Walaupun ndak banyak, namun ado juo pandaki ko nan ndak bisa manjago kebersihan jo caro buang sampah sembarangan ataupun mambian se sampah katiko baranti ataupun katiko di puncak. Selain marusak lingkungan, hal iko pun bapangaruh terhadap keselamatan pandaki, ndak banyak pandaki nan hilang karano malanggar aturan nan alah diagiah tau, slaah satunyo ndak manjago alam. Jadi mari samo-samo kito jago alam kito, karano kalau kito jago baiak nyo pun dapek untuak kito, sabaliaknyo kalau kito rusak dampak buruaknyo pun datang ka kito.


Kakek ambo terkenal sabagai salah satu urang nan paliang kayo di tampeknyo tingga. Iko bukan carito ambuih-ambuih tapi sado urang di sekitar tampeknyo tingga mangecek saroman tu. Buktinyo se waktu urang masih manggunoan radio sabagai sarana hiburan kakek ambo adolah satu-satunyo urang nan punyo tv. di tampeknyo tingga  Padohal kompleknyo alah cukuik luweh. Itu tajadi karano tv ko punyo harago nan sangaik maha saat itu sahinggo ndak sado urang bisa mambali. Kakek ambo urangnyo emang elok dari dulu. Kalau dari carito ama ambo mangecek an kalau kakek ambo mambuliahan tetangga-tetangga untuak manonton di rumahnyo. Pokoknyo rumah tu rami taruih. Ambo raso dek kedermawanan kakek ambo ko penyebab razakinyo lancar.


Namo den Sita Marina Tila, biaso di panggia Sita. Aden adolah padusi nan baumua 20 tahun. Walaupun umua den baru 20 tap den alah manikah dan punyo ciek anak. Den manikah karano di jodohan, soalnyo amak apak den alah gaek dan nio mancaliah anaknyo manikah. Laki den karajo mambukak kadai sapatu. Kam lumayan payah mamanuhi kabutuhan sahari hari karano pas puo kami maambiak rumah. Jadi tarlalu banyak pitih kalua. Jadi den bapikia untuak manolong laki den jo manggaleh. Tapi den manggaleh di rumah sajo karano lai den indak mambuliahan den mancari pitih kalua. Den mambuek jajanan maso kini yaitu pisang lumer. Sajanih pisang goreang nan pakai toping atah itu coklat, oreo, tiramisu dan lain sabagainyo. Aden manjua lewek apliakasi online nan banyak di gunoan zaman kin yaitu gofood. Disiko den bisa mampromosian barang dagangan den tanpa harus ka pasa.


ayok nonton film indonesia. karano film indonesia kini bisa bersaing kok, dari film kartun sampai film action. contoh dari film kartun adolah film nusa, si juki the movie, dan adit sopo jarwo. film kartun ko sangaik banyak pelajaran nan di dapek. saluruah film kartun ko marupokan tontonan edukasi untuak anak anak baraja nilai nilai kahidupan. sadangkan untuak film laga ado marantau, the raid 1 , the raid 2 dan lain lain. di film the raid ko pamainnyo banyak bamain di lua nagari kayak iko uwais, joe taslim, dan yayan ruhiyan. jadi film indonesia ko tarafnyo alah babeda jo film filmnyo nan dulu.


Marak bana babarapo hari tarakhir ko urang nan mambegal manggunoan kujang. Kujang ko perlu awak ketahui adolah alaik tradisional basajarah dari Jawa Barat. Namo kujang diambiak dari kato Kudihyang jo akar kato dari kudi dan hyang. Kato itu barasa dari bahaso sunda yang artinyo mamiliki kekuek an sakti "Kudi" dan "hyang" memiliki arti kedudukan di atas dewa. Kujang ko mamiliki historis nyo surang bagi masyarakat Jawa Barat dan banilai jadi urang nan mampagunokan nyo untuak hal nan ndak elok yo ndak mahargoi sasamo inyo dan kujang tu. Manuruik masyarakt kujang ko dulu salain untuak malawan musuh tapi untuak digunoan dalam bidang pertanian. Tampek an lah kagunoannyo sebagai ma inyo dibuek jan mampugunoan untuak babuek buruak.


Candy Rush adolah permainan nan sangaik mambosankan bagi ambo. Soalnyo pamainan ko manuruik ambo ndak ado tantangannyo do, cuma gitu gitu se mainnyo, pamainan nyo monoton. Tapi permainan ko ambo caliak banyak urang nan main pamainan ko. Acok nampak dek ambo urang di kereta main permainan itu, sambia manunggu di rumah sakik main itu lo, antri makanan dan kegiatan manunggu lainnyo, mungkin dek game nyo game ringan nan ndak paralu pakai strategi dan ndak paralu bapikia bana jadi banyak urang nan mamainkannyo di sela sela wakau mode itu. Jadi bantuaknyo cuma game  pailang bosan sesaat. Mailangan bosan dengan permainan nan mambosankan.


Hiduik elok nan damai indak ado masalah antar ciek urang jo nan lainnyo di sebuah pamukiman berkolerasi jo hubungan batatanggo. Kalau awak batatanggo elok kan lamak, kareno ado juo pertikaian antar tatanggo. Akhirnyo kahiduik an awak batatanggo pun rusak dan indak nyaman. Barikuik ciri tatanggo nan elok, urang nan saliang manyapo, saliang mambantu, nio bagotong royong, indak saliang mangecek an di balakang satu samo lain. Mode itulah ciri tatanggo nan elok. Kalau hubungan batatanggo awak elok kan lamak jadinyo. Kahiduik an awak batatanggo pun jadi nyaman. Awak pun harus elok ka tatanggo, kareno akan manyebabkan timba baliak yang elok juo.


Waktu luang bisa dipagunoan untuak hal-hal nan bamafaat antaro lain dengan mambaco buku. Papa ambo adolah salah satu urang nan suko maisi wakatu luang dengan mambaco buku. Manuruik baliau ndak ado salahnyo katiko ado wakatu luang dimanfaatkan dengan mambaco buku. Banyak manfaat nan bisa didapek an karano mambaco buku samo jo mambuka jendela dunia. Banyak informasi nan bisa awak dapek an dari mambaco buku. Sayangnyo anak-anak kini banyak nan maleh mambaco buku. Padohal buku tu adolah gudang ilmu. Selain itu, kok awak suko mambaco buku perbendaharaan kata awak akan labiah banyak sahinggo komunikasi awak baik secara langsuang atau tidak langsuang akan labiah rancak.


Lamak tingga di kampuang tu karna ndak sa hiruk pikuk di kota do dan mudah kalau mancari bahan pangan pokok di sampiang itu juo negatif e salah satu e emang urang urang kampuang tu suko bana ma uruih uruih urusan urang lain. Suko bana ikuik campur padahal ndak urusan e do. Inyo malakuan itu subana bukan karano peduli tapi karano penasaran samo permasalahan urang lain dan pensarane tu ndak manolong apo apo do malahan manyusahan urang nan ado masalah ko. Beko icak icak mananyo e tu awak ado masalah apo beko awak caritoan saketek beko pulang pulang e sakampuang alah tau se awak punyo masalah apo emang mudah bana malapeh informasi pribadi urang lain


Rumah gadang yang marupokan rumah adat masyarakat Minangkabau mampunyoi desain yang unik dan eksotis. Ciri khas yang mambuek rumah gadang nampak unik adolah bantuak atoknyo yang malengkung mirip tanduak kabau dan bagian tangahnyo mirip badan kapal. Asal usul bantuak atok rumah gadang yang mirip tanduak kabau ko dipacayo dek kemenangan urang Minang dalam peristiwa adu kabau malawan urang jawa.Bantuak atok yang malengkung dan runciang ka ateh itu disabuik gonjong, dek itu lah rumah gadang ko acok disabuik lo jo rumah nan bagonjong. Hal unik lainnyo yaitu pembangunan rumah ko aslinyo indak manggunoan paku untuak manyambuangkan duo bagian kayu, bahan yang digunoan yaitu pasak. Jadi waktu tajadi gempa, rumah ko barayun mengikuti ritme guncangan sahinggo ndak akan runtuah.


Lisa nan saat iko alah lulus dari s1-nyo  inyo kini mamikirkan pendapekan tambahan selain dari gaji dari pekerjaannya. Saat itu Lisa mamiliki tabungan nan cukuik untuak mambali beberapa masin cuci untuak ya gunakan di usaha laundrynya.  Lisa pun pergi ka toko elektronik untuak mananyakan apo masin cuci nan bagus untuak penunjang usaha laundry-nyo kapado penjual. Saat itu penjual  barang manawarkan masin cuci nan biasonyo urang bali untuak usaha laundry. Masin cuci nan mamiliki besar nan cukuik untuak manampung banyak baju serta hasilnyo nan sangek mamuaskan. Satelah Lisa  mandengar penjelasan dari si penjual dan malihat barangnyo inyo pun mamutuskan untuak mambalinya. Ado sakitar tigo buah masin cuci nan bisa bali untuak malengkapi masalah laundry-nya.  Selain itu inyo jugo mananyakan garansi nan inyo dapek katiko mambali masin cuci. Dan si penjual manawarkan garansi selama 2 tahun untuak masin cuci tasabuik.


Kini dengan semakin digemarinyo sosial media dek masyarakat, peluang bisnis pun manjadi semakin maju dan maagiah kemudahan. Jualan kini ndak harus basobok langsuang, tapi bisa bajualan online dari rumah masing-masing. Salah satu ide usaho yang bisa dilakukan di rumah yaitu dengan mengikuti program afiliasi. Kalian mempromosikan produk dari sebuah toko di sosial media yang kalian punyo dengan maagiah link untuak akses toko online produk tasabuik. Nanti kalian akan dapek komisi dari kuantitas barang yang terjual, semakin banyak akan semakin untung. Program afiliasi adalah salah satu usaho rumahan yang menjanjikan. Biasonyo, seorang afiliatos bisa mandapekan komisi sekitar 40%-70% dari total transaksi yang dilakukan pambali.


Banyak nyo oalhragwan nan mangahrumkan namo bangsa kini banyak bamunculan namo-namo baru dan manjdai buah bibia urang. Nan partamo Alfian Muhammad Fajri, atlet panjat tebing nan mandapek an gelar juara dunia tahun 2019. Nan Kaduo Muhammad Zohri, atlet dari cabang atletik nan tahun 2018 manjadi juara dunia loma lari nomor 100 tahun 2018 di Finlandia.Nan katigo Eko Yuli Irawan, dari cabang angkek bosi nan manjadi juara dunia tahun 2018 di katagori 61 Kg. Salanjuiknyo ado dari cabang bulu tangkis pasangan ganda putra Hendra Setiawan dan Mohammad Ahsan nan balaga mangharumkan namo Indonesia nan manjadi performa terbaik di tahun 2019 dan manjadi juara dunia.


Katiko awak manjalani usaho dan mangalami karugian tantu awak harus mancari caro untuak mambaliak an kaadaan. Salah satunyo jo caro malakuan inovasi. Ciri usaho nan harus awak perhatikan untuak supayo indak marugi ko, patamo keuangan alah manipih, kaduo indak mancapai target, siap tu banyak bautang untuak manutupi yang lainnyo. Kalau alah mode tu awak harus malakuan parubahan, supayo indak samakin marugi. Jadi indak disitu-situ se bisnis awak. Misalnyo awak bisa malakuan inovasi terhadap apo nan biaso awak pasarkan. Gunoan juo sosial media untuak mampaelok an keadaan. Bisa jo maminta bantuak ka profesional yang bisa mamecahkan masalah ko, supayo indak samakin rugi.


pisau marupokan alat nan pantiang dan wajib ado di dapua. karano ampiang sadoalah kagiatan awak di dapua manggunoan pisau. pisau ko pun bamacam bantuak dan kagunoannyo. nan partamo ado pisau chopper, pisau ko bafungsi untuak mancacah dagiang atau mangancuan bumbu sampai aluih. pisau ko biasonyo ado di dalam blender. pisau sarba guno, pisau ko bafungsi untuak mamotong bahan bahan masakan. samisalnyo untuak mamotong dagiang, mamotong sayua, mamotong buah mancincang bawang, dan lain lain. ado pulo pisau peeler, pisau ko bafungsi untuak mangupak kulik wortel atau kantang. pisau ko mamiliki ukuran labiah ketek dari pisau nan biasonyo kito pakai, yaitu ukurannyo 5 sampai 6cm.


Seafood bararti makanan nan barasal dari lauik. seafood mamiliki babagai macam manfaat nan baiak bagi tubuah, salah satunyo omega 3 nan baiak untuak kesehatan jantuang. banyak urang nan suko mamakan seafood karano cito rasonyo nan unik dan babeda dari dagiang ayam jo dagiang jawi. namun babarapo urang harus bapikia duo kali untuak makan seafood karano kandungan kolesterolnyo nan tinggi. kanduangan kolesterol dalam seafood ko memang tinggi, jadi babahayo jiko kito konsumsi sacaro balabiahan. apopun dilakuan sacaro balabiahan tantu hasilnyo indak baiak. makonyo makan sawajarnyo sajo, karano sayang sakali kalau kawan kawan indak makan seafood nan manganduang banyak manfaat untuak tubuah.


Padi adolah makanan pokok urang Indonesia. Didaerah pakampuangan atau dataran rendah banyak nan mananam padi. Untuak mananam padi kito harus punyo persiapan dan tau apo nan harus dilakukan supayo hasil yo rancak. Caro mananam padi nan elok dapek maningkekan hasil panen. Salain pamiliahan bibit dan parsiapan lahan, proses dan perawatan pun sangat pantiang, karano disaat itulah penentuan hasil panen. Ndak jarang banyak urang nan rugi karano padinyo dimakan mancik, sipuik, ulek ataupun buruang sahinggo mangurangi hasil panen. Dan padi pun paralu dibarasian dari rumpuik nan mangganggu proses tumbuahnyo. Padi pun adolah tanaman nan sangai mambutuahkan parhatian. Jadi kalau mananam padi harus paham dan siap manjago padi sampai panen untuak hasil nan rancak.


Fifa adolah game sepakbola nan mampunyoi banyak penggemar di dunia. Fifa bukan hanyo digemari dek urang biaso, tapi fifa pun digemari tokoh-tokoh pantiang di dunia. Di dalam fifa kito bisa mamainkan banyak sakali mode. Nan paliang banyak dimainkan adolah mode karir. Dalam mode karir kito bisa mambangun tim sasuai jo kainginan kito. Dalam karir mode pun kito bisa maatur masalah transfer pamain. Baiak dari segi budget sampai pamain nan nio kito kontrak atau kito lapeh. Salain itu, di fifa ado juo mode fifa ultimate tim. Iko adolah mode di mano kito mangumpuakan pamain-pamain nan kito dapek sacaro acak. Pamain-pamain iko akan kito tampekkan di dalam ciek tim nan namonyo bisa kito piliah sasuai kainginan kito.


Sudah sekitar 4 KM Andi dan kawan-kawannyo mandaki gunung dan mereka saat iko sangek kelelahan dan lapar. Karano cuaca saat itu cukuik panas mambuek mereka mamutuihkan untuak mancari pohon besar agar melindunginyo dari cahaya matahari. Satalah cukuik lama mereka duduk di bawah pohon besar mereka pun mambuka tas nan tadi digendongnyo. Cemilan nan telah mereka siapkan dibuka untuak  mangganjal rasa laparnyo sahinggo mereka mamiliki energi lagi untuak  mandaki gunung lagi walaupun cuaca sadang panas dan pepohonan di sekitar indak bagitu banyak. Satalah perjalanan nan bagitu lama akhirnyo mereka sampai ka puncak gunung dan mereka mandirikan tenda untuak  tampek baristirahatnyo dan juga sabagai tampek barlindung dari cuaca dan hal-hal nan mungkin bisa saja mangganggu mereka.


Jamu marupokan minuman nan disukoi rakyat indonesia di sadoalah kalangan. Manuruik riset tumbuahan dan jamu (Ristoja) yang dilaksanakan dek Balai Besar Penelitian dan Pengembangan Tanaman Obat dan Obat Tradisional, talah manghasilan database pengetahuan etnofarmakologi barupo  informasi ramuan ubek tradisional sabanyak 33.000 ramuan nan sacaro empiris tabukti mampu manjago kesehatan masyarakat nan tadiri dari 28.000 spesies tumbuahan ubek. Salain identifikasi tanaman ubek, Balai Besar Penelitian dan Pengembangan Tanaman Obat dan Obat Tradisionalalah manghasilan 12 formula jamu taruji klinis . Diantaronyo formula jamu untuak asam urek, tekanan darah tinggi , wasir, radang sendi, kolesterol tinggi, gangguan lambuang, batu saluran kajamban, kencing manis, panurunan barek badan, dan palancar ASI.


Andi marupokan salah ciek anggota dari organisasi atau perkumpuaan fotografi sahinggo inyo mamerlukan kamera dengan spesifikasi nan cukuik untuak manunjang minatnya.  Andi nan kini alah mamiliki tabungan untuak mambali ciek buah kamera inyo pun mananyakan kapado kawan-kawannyo rekomendasi kamera nan cocok  dengan harga nan bagus pulo. Saat itu, Andi mandapekkan rekomendasi kamera namun Harganyo indak cukuik karano tabungan Andi indak sampai jiko haruih mambali kamera baru. Mako dari itu inyo pun mananyakan kapado kawan-kawannyo rekomendasi tampek bali kamera second namun masih bagus. Saat itu ado teman Andi nan marupakan urang nan cukuik kayo ingin mangupgrade jenis kameranyo sahinggo inyo manjual kamera sabelumnyo kapado Andi. Satelah manganalisis kameranyo tanyato indak mamiliki minus apapun karano teman Andi tasabuik sangek maraweknyo sahinggo katiko Andi mambali kamera tasabuik masih dalam kondisi nan sangek bagus. Selain itu jugo harganyo cocok di kantong Andi dan  tabungan Andi indak habis karano teman Andi manjualnyo dengan harga nan cocok.


Buah limau ancak untuk kasehatan karano buah limau adolahsumber vitamin C, serat, jo float yang sagaik paralu untuak tubuah. Vitamin C ko paralu untuak tubuah untuak mambuek sel darah putiah jo antibody yang bisa malawan infeksi dalam tubuah. Salain itu limau ko bisa lo untuak antioksidan yang dibutuahan untuak malawan radikal bebas tu bisa lo untuak mambuek kulik kencang jo kolagen. Salanjuiknyo limau ko bisa lo untuak maningkekan panyarapan zat basi dalam tubuah. Limau ko bia dimakan sasudah makan makanan barek untuak marancakan sistem pencernaan jo maningkekan metabolism. Awak bisa makan limau ko ciek untuak sahari supayo badan tatap kuek tu kabutuahan vitamin C dalam tubuah bisa tapanuahi.


Baraja mamasak dapek dicaliak dari resep masakan nan lah ado. Tapi untuak babarapo urang nan kasulitan untuak dapek mangarati kalau indak dipraktekan atau dicaliak langsuang itu dapek manjadi masalah. Mako dari itu, adonyo kursus mamasak dapek mambuek seseorang labiah capek manangkok pelajaran dibandiang mancaliak video atau tulisan. Resep masakan nan didapek langsuang atau dicaliak langsuang dapek mampamudah pangarojoan kegiatan mamasak katiko dipraktekan baliak di rumah atau ditampek lain. Salain itu, resep masakan nan didapek langsuang dari ahlinyo tabukti biasonyo dapek labiah capek ditarimo dibanding baraja surang lalu video atau tulisan. Saurang ahli di bidang mamasak mampunyoi pengetahuan nan labiah baik itu dalam panggunoan bahan, alat, ataupun caro mamasak.


Banyanyi alah banyak manjadi hobi banyak urang dari dulu. Banyanyi dapek dilakuan di mano sajo bahkan dikamar mandi. Hobi banyanyi dapek mambuek suaro talatih untuak kalua. Sahinggo, sacaro indak langsuang dapek mambuek seseorang labiah lugas dalam mangecek baik itu secara pribadi maupun jo banyak urang. Alah banyak urang nan manjadian hobi banyanyi sabagai sumber pemasukannyo. Dimulai jo hobi banyanyi alah banyak urang nan terkenal contohnyo Judika. Banyaknyo urang terkenal melalui hobi banyanyi mambuek banyak urang mandalami untuak malatih olah suaro bia dapek manghasilan suaro nan rancak. Salain itu, urang nan indak punyo keahlian olah suaro nan rancak pun dapek mampunyoi hobi banyanyi.


Banyak tanaman nan bisa dijadian sayua, tapi kadang kito ndak sadar kalau tanaman itu banyak tumbuah di daerah sakita kito. Sayua genjer contohnyo. Di daerah ambo banyak tumbuah tapi ndak pernah ambo nampak urang makan sayua genjer, sadangkan kalau di Jawa sayua genjer cukuik umum dimakan. Tanaman genjer mudah di dapek di daerah persawahan. bantuak tanamannyo bantuak tanaman aia bantuak eceng gondok tapi batangnyo kuruih kuruih. Kalau di siko tanaman itu cuman dipabiaan se tumbuah di sawah.  Padohal genjer ko bisa dibuek sayua nan lamak. Tanaman genjer ko kalau dibuek sayua rasonyo agak manih dan paik saketek bantuak sayua sawi.


Banyak kejadian nan ndak di harok an katiko sadang batandiang olahraga. Diantaronyo adolah raso kecewa nan manyalimuik i diri katiko harapan ndak sasuai jo kenyatoan yaitu kalah saat batandiang olahraga. Perasaan kecewa tu datang karano maraso apo nan lah diusahokan salamo persiapan sabalum batandiang saroman latihan nan ndak hanti-hanti satiok hari tabuang sio-sio se karano ndak barasil mamanangkan pertandiangan. Mako dari itu, saat awak maikuti sabuah pertandiangan olahraga poin pertamo tu jan pernah baharok manang. Lakukan se sesuatu tu semaksimal mungkin. Kaluan versi terbaik kalian.Anggap se kalah manang dalam pertandiangan tu hal biaso. Dengan mode itu pasti kalian akan tahinda dari nan namonyo kekecewaan.


Liburan tahun baru alah tibo, Kiki alun punyo rencana apo-apo untuak liburan tahun baru ko. Tapi tibo-tibi se kawan-kawannyo punyo ide untuak pai piknik ka tampek nan ado alam-alamnyo. Dengan rencana nan mandadak tu akhirnyo Kiki dan kawan-kawanyo pai piknik naiak honda. Untuang tampek piknik nan dikunjuanhi inyo langang bana, padohal waktu ka sinan mereka harus bamacet-macet lo di jalan. Di tampek piknik, Kiki jo kawan-kawannyo mamasak makanan untuak makan basamo. Satalah imakan basamo inyo jo kawan-kawannyo main uno dan maota-ota sampai sore. Ndak taraso liburan sederhana nyo ko taraso seru pulo. Padohal iko baru direncanakan patang ko. Kironyo pai piknik jo kawan se alah bisa disabuik liburan nan manyanangkan.


Katiko awak marugi salah satu nan paralu awak lakuan adolah dengan mangurangi resiko. Artinyo resiko ko adolah pangaluaan yang dima harus awak hindari. Kareno resiko bisa datang kapan se, oleh kareno itu awak harus pandai jo mangalola keuangan. Contoh ciri dari bisini yang awak paralu parhatian adolah bisnis awak ko musiman se, taruih sumber daya nyo kurang, alah tasandek-sandek bisnis awak ko, usaho yang indak bakambang-kambang, manghabihan modal se dan banyak tajadi kerugian. Kalau alah mode tu awak harus tau jo caro mampaelok an kaadan mode tu. Langkoh nyo patamo kali sabalum awak mamulai baliak adolah untuak mangurangi resiko nan ka tajadi.


Bamain kelereng, bamain gingong, atau main masak masakan adolah kegiatan nan dijalani katiko libur sakola. kami bamain tu bisa dari pagi sampai sore dan ndak tau waktu. karano kaasyikannyo main dan kadang sampai lupo kalau paruik ambo lapa dek sibuk se bamain. katiko bamain kalereng kalau nan kalah tu sampai abih kalereangnyo ndak buliah berang do. kalau kalah tolong tarimo sajo. kalau bakal ndak tarimo kakalahan mending ndk usah main. batanang se dirumah atau ndak caliak se urang main jan manggaduah. untuak nan lain jan sampai bacakak lo wak dek gara gara main kalereang ko, awak main iko tujuannyo basanang sanang.